open-index/open-wikipedia-markdown huggingface dataset:
छुईखदान रियासत

**छुईखदान** ब्रितानी काल में भारत की एक देशी रियासत थी। इसे कोंडका भी कहते हैं। भारत की स्वतन्त्रता के बाद यह मध्य प्रदेश में सम्मिलित किया गया था जिसके विभाजन के बाद सम्प्रति यह छत्तीसगढ़ में है।
**छुईखदान राज्य** की स्थापना सन् 1750 में महंत रूप दास बैरागी ने की थी **छुईखदान राज्य** बैरागी शासकों द्वारा शासित था

यह राज्य 174 वर्ग मील का था जिसमें से 27,907 एकड़ में खेती होती थी तथा 48,538 एकड़ खेती योग्य था। सन 1870 में इस राज्य में 120 गाँव थे जिनकी कुल जनसंख्या 13,281 थी। 1941 में इस राज्य की जनसंख्या 32,731 थी।

## इतिहास
छुईखदान रियासत के शासक बैरागी संप्रदाय के थे और महंत (कुंवर) की उपाधि धारण हैं।

छुईखदान मूल रूप से नागपुर के भोंसले के अधीन थे, सन् 1750 में महंत रूप दास  छुईखदान के पहले प्रमुख बने। हालांकि, मराठों की हार के बाद, महन्तो को 1865 में अंग्रेजों द्वारा सामंती प्रमुखों के रूप में मान्यता दे दी गई थी और **महंत लक्ष्मण दास** को राजा की उपाधि दी और सनद प्रदान‌ किया। **महंत ऋतुपरण किशोर दास** ने विलय की संधि पर हस्ताक्षर किए।

## ऐतिहासिक पृष्ठभूमि
महंत रूप दास एक कुशल योद्धा थे और वर्ष 1750 में मराठों ने उनको कोडंका नामक जमीदारी पुरस्कार के रूप में दी। महंत रूप दास कृष्ण भक्त थे इसलिए उन्होंने अपनी पूरी रियासत में पारस्परिक अभिवादन के लिए जय गोपाल शब्दों का प्रयोग किया।

देश की स्वतंत्रता प्राप्ति तक बैरागी राजाओं ने इस राज्य पर शासन किया और 1 जनवरी 1948 को छुईखदान रियासतका स्वतंत्र भारत में विलय हो गया। विलय की संधि पर आखिरी राजा **महंत ऋतुपरण किशोर दास** ने हस्ताक्षर किए। वर्ष 1952 तथा 1957 के आम चुनाव में **महंत ऋतुपरण किशोर दास** मध्यप्रदेश विधानसभा के लिए चुने गए। छुईखदान में बैरागी राजाओं का राजमहल आज भी बहुत अच्छी स्थिति में है।

## शासक

## इन्हें भी देखें
*छुईखदान
*छुईखदान महल
*बैरागी राजवंश

श्रेणी:भारत की रियासतें
श्रेणी:छत्तीसगढ़ का इतिहासमहन्त गिरिराज किशोर दास	वर्तमान शासक इनके मोबाइल नंबर चाहिए 9829375731
दोरनोद प्रांत

**दोरनोद** (मंगोल: Дорнод, अर्थ: सुदूर-पूर्व) मंगोलिया के सुदुर पूर्वी भाग में स्थित उस देश का एक अइमग (यानि प्रांत) है। इसका क्षेत्रफल १,२३,५९७.४३ वर्ग किमी है, यानि भारत के तमिल नाडु राज्य से ज़रा कम।

## समुदाय
इस प्रांत के अधिकतर लोग ख़ल्ख़ा मोंगोल समुदाय के हैं हालांकि २२% से कुछ अधिक बुर्यात समुदाय के हैं।

## इन्हें भी देखें
* मंगोलिया
* अइमग

## सन्दर्भ


श्रेणी:दोरनोद प्रांत
श्रेणी:मंगोलिया के प्रांत
महेश गिरि

**महेश गिरि** भारत के एक सामाजिक कार्यकर्ता तथा भारतीय जनता पार्टी के राजनेता हैं। वे सम्प्रति भाजपा के राष्ट्रीय सचिव भी हैं। वे पूर्वी दिल्ली लोकसभा निर्वाचन क्षेत्र से भूतपूर्व सांसद हैं।

श्रेणी:भारतीय राजनीतिज्ञ
वंश समूह (जीवविज्ञान)

[thumb|200px|वंश [जीववैज्ञानिक वर्गीकरण में वंश समूह में कई वंश सम्मिलित होते हैं, यानि यह वंश और कुल के बीच की श्रेणी है]]
**वंश समूह** (tribe) जीववैज्ञानिक वर्गीकरण में जीवों के वर्गीकरण की एक श्रेणी होती है। यह वंश (genus) से ऊपर लेकिन कुल (family) से नीचे होती है, यानि एक वंश समूह में एक से अधिक वंश आते हैं।

## इन्हें भी देखें
* जीववैज्ञानिक वर्गीकरण
* वंश (जीवविज्ञान)
* कुल (जीवविज्ञान)

## सन्दर्भ


श्रेणी:जीववैज्ञानिक वर्गीकरण
श्रेणी:जीव विज्ञान
*
ओवोरख़ानगई प्रांत

**ओवोरख़ानगई** (मंगोल: Өвөрхангай; अंग्रेज़ी: Övörkhangai) मंगोलिया के मध्य भाग में स्थित उस देश का एक अइमग (यानि प्रांत) है। ओवोरख़ानगई में देश के कई ऐतिहासिक व महत्वपूर्ण बौद्ध मठ हैं।

## नामोत्पत्ति व उच्चारण
'ओवोरख़ानगई' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है। इस प्रांत का नाम ख़ानगई पर्वतों पर रखा गया है और मंगोल भाषा में 'ओवोरख़ानगई' का अर्थ 'दक्षिणी ख़ानगई' होता है। इसके विपरीत अरख़ानगई प्रांत के नाम का अर्थ 'उत्तरी ख़ानगई' है।

## इन्हें भी देखें
* अरख़ानगई प्रांत
* मंगोलिया के प्रांत
* ख़ानगई पर्वत
* अइमग

## सन्दर्भ


श्रेणी:ओवोरख़ानगई प्रांत
श्रेणी:मंगोलिया के प्रांत
अलीगढ़ (फ़िल्म)

**अलीगढ़** एक भारतीय हिन्दी फ़िल्म है, जिसका निर्देशन हंसल मेहता ने किया है। यह कहानी श्रीनिवास रामचन्द्र सिरस के जीवन पर आधारित है, जिसे नौकरी से उनके समलैंगिक होने के कारण हटा दिया गया था। इस फ़िल्म का प्रदर्शन भारत में 26 फरवरी 2016 में होगा।

## पटकथा
यह कहानी उत्तर प्रदेश के एक विश्वविद्यालय की सच्ची घटना पर आधारित है। जिसमें श्रीनिवास रामचन्द्र सिरस (मनोज बाजपई) मराठी पढ़ाते थे। लेकिन जब उनके समलैंगिक होने का पता चलता है तो उन्हें वहाँ से हटा दिया जाता है।

## कलाकार
* मनोज बाजपई - श्रीनिवास रामचन्द्र सिरस
* राजकुमार राव - पत्रकार
* आशीष विद्यार्थी

## निर्माण
इस फिल्म का निर्माण उत्तर प्रदेश के कई स्थानों में किया गया। जिसमें अलीगढ़, आगरा, बरेली और ग्रेटर नोएडा शामिल है।

## सन्दर्भ

## बाहरी कड़ियाँ
* 

श्रेणी:अलीगढ़
श्रेणी:2016 में बनी हिन्दी फ़िल्म
श्रेणी:समलैंगिकता
श्रेणी:अलीगढ़ मुस्लिम विश्वविद्यालय
गोवा राज्य की मोहर

**गोवा का राजकीय चिह्न** गोवा सरकार की आधिकारिक मुहर व राज्य सरकार का प्रतीकचिह्न है। इसे गोवा सरकार से संबंधित सारे कागज़ों, फाइलों व दस्तावेज़ो के शीर्शणी(हेडर) के स्थान पर स्पष्ट रूप से देखा जा सकता है। चिन्हशास्त्रिक रूपसे यह एक लोगो है। मुख्य रूपसे यह एक "**वृक्ष दीप**" को दर्शाता है, जोकी एक प्रकार का दीया है। प्रतीकात्मक रूप से यह ज्ञान के म्ध्यम से प्राप्त की गई पूरबुद्धता का प्रतीक है, इसके इर्द-गिर्द नाड़ियल के पत्तों की भांती कलात्मक वेदिका बनाई गई है, जो गोवा की प्राकृतिक सौन्दर्य के स्वरूप को दर्शाता है। इसके ऊपर गोलाकार आभिन्यास में सुप्रसिद्ध संस्कृत श्लोक:

अंकित देखा जा सकता है, जिसका अर्थ होता है "*हर प्राणी सम्पन्न व समृद्ध रहे और कोई भी दुःख व दर्द में ना रहे*"। इसके अलावा, कलगी पर भारत का प्रतीकचिन्ह, सारनाथ के शेरों के मुकुट भी है। इस पूरे चिन्ह-समूह का सहायक के रूप में दो हाथ हैं जिन्हें इस चिह्न को नीचे से समर्थन देता देखा जा सकता है।

## गोवा के उपनिवेशकालीन कुल-चिन्ह
गावा 1510 से 1961 तक पुर्तगाली भारत का हिस्सा था, अर्थात् पुर्तगाल के उपनिवेश था। इस बीच के गोवा के कुल चिन्हों को दर्शाया गया है


File:Lesser coat of arms of Portuguese India.svg|पुर्तगाली भारत का लघू कुल चिन्ह
File:Coat of arms of Portuguese India (1935-1951).svg|पुर्तगाली भारत का कुल-चिन्ह (1935-1951).
File:Coat of arms of Portuguese India (1951-1974).svg|पुर्तगाली भारतीय स्म्राज्य का कुल-चिन्ह (1951-1961).
File:Blason of Goa (ancient).svg|पुर्लगाली भारत का कुल-चिन्ह (1600-1951).

## इन्हें भी देखें
* भारत के राज्यों के प्रतीकचिन्ह
* भारत का राष्ट्रीयप्रतीकचिन्ह

## सन्दर्भ

## बाहरी कड़ियाँ
* Article by the Government of Goa, Department of Information

श्रेणी:गोवा
श्रेणी:भारतीय चिन्ह
श्रेणी:प्रतीकचिन्ह
उव्स प्रांत

**उव्स** (मंगोल: Увс; अंग्रेज़ी: Uvs) मंगोलिया के पश्चिमोत्तर में स्थित उस देश का एक अइमग (यानि प्रांत) है। इस प्रांत की राजधानी उलानगोम (Улаангом, Ulaangom) शहर है। उव्स प्रांत का नाम मंगोलिया की सबसे बड़ी झील, उव्स झील, पर रखा गया है जो इस राज्य में आती है। इस प्रांत की उत्तरी सीमा रूस से लगती है और इसका क्षेत्र स्तेपी घासभूमि, गोबी रेगिस्तान और पर्वतीय क्षेत्र का मिश्रण है।

## उव्स प्रांत के कुछ नज़ारे

File:Uvs-noor.jpg|उव्स नूर (उव्स झील) के किनारे
File:Central Ulaangom.jpg|उव्स प्रांत की राजधानी, उलानगोम, का केन्द्रीय भाग
File:Uvs núr.JPG|उव्स झील


## इन्हें भी देखें
* मंगोलिया के प्रांत
* अइमग

## सन्दर्भ


श्रेणी:उव्स प्रांत
श्रेणी:मंगोलिया के प्रांत
दुन्दगोवी प्रांत

**दुन्दगोवी** (मंगोल: Дундговь; अंग्रेज़ी: Dundgovi) मंगोलिया के दक्षिण में स्थित उस देश का एक अइमग (यानि प्रांत) है। यह मंगोलिया के उन तीन प्रांतों में से है जो कि गोबी रेगिस्तान का हिस्सा हैं। यह तीन दोरनोगोवी (अर्थ: पूर्वी गोबी), दुन्दगोवी (अर्थ: मध्य गोबी) और ओम्नोगोवी (अर्थ: दक्षिणी गोबी) हैं।

## इन्हें भी देखें
* गोबी रेगिस्तान
* मंगोलिया के प्रांत
* अइमग

## सन्दर्भ


श्रेणी:दुन्दगोवी प्रांत
श्रेणी:मंगोलिया के प्रांत
गोवी-अल्ताई प्रांत

**गोवी-अल्ताई** (मंगोल: Говь-Алтай; अंग्रेज़ी: Govi-Altai) मंगोलिया के दक्षिण-पश्चिम में स्थित उस देश का एक अइमग (यानि प्रांत) है। ज़वख़ान नदी इस अइमग और पड़ोस की ज़वख़ान अइमग के बीच की सीमा है। इस प्रांत का नाम इसके दो बड़े भौगोलिक तथ्यों को मिलाकर रखा गया है: गोबी रेगिस्तान व अल्ताई पर्वत।

## इन्हें भी देखें
* अल्ताई पर्वत शृंखला
* मंगोलिया के प्रांत
* अइमग

## सन्दर्भ


श्रेणी:गोवी-अल्ताई प्रांत
श्रेणी:मंगोलिया के प्रांत
तोव प्रांत

**तोव** (मंगोल: Төв; अंग्रेज़ी: Töv) मंगोलिया के मध्य में स्थित उस देश का एक अइमग (यानि प्रांत) है। मंगोल भाषा में भी 'तोव' का अर्थ 'केन्द्र' होता है। मंगोलिया की राष्ट्रीय राजधानी, उलान बतोर, भी भौगोलिक रूप से इस प्रांत के बीच में स्थित है लेकिन उसे प्रशासनिक रूप से इस प्रांत से अलग एक संघीय नगर के रूप में प्रशासित किया जाता है। प्रांत की सबसे महत्वपूर्ण नदी तूल नदी है जो उलान बतोर से गुज़र कर ओरख़ोन नदी में शामिल हो जाती है।

## इन्हें भी देखें
* मंगोलिया के प्रांत
* अइमग

## सन्दर्भ


श्रेणी:तोव प्रांत
श्रेणी:मंगोलिया के प्रांत
गोवीसुम्बेर प्रांत

**गोवीसुम्बेर** (मंगोल: Говьсүмбэр; अंग्रेज़ी: Govisümber) मंगोलिया के मध्य में स्थित उस देश का एक अइमग (यानि प्रांत) है। इसका नाम गोबी रेगिस्तान और हिन्दू व बौद्ध परम्परा में महत्वपूर्ण सुमेरू पर्वत को मिलाकर बना है।

## इन्हें भी देखें
* गोबी रेगिस्तान
* सुमेरू पर्वत
* मंगोलिया के प्रांत
* अइमग

## सन्दर्भ


श्रेणी:गोवीसुम्बेर प्रांत
श्रेणी:मंगोलिया के प्रांत
ख़ेन्ती प्रांत

**ख़ेन्ती** (मंगोल: Хэнтий; अंग्रेज़ी: Khentii) मंगोलिया के पूर्वोत्तर में स्थित उस देश का एक अइमग (यानि प्रांत) है। इसका नाम प्रांत से निकलने वाले ख़ेन्ती पर्वतों पर पड़ा है। इतिहासकारों का मानना है कि प्रसिद्ध मंगोल साम्राज्य के शासक-संस्थापक चंगेज़ ख़ान की समाधी इसी प्रांत में कहीं है, हालाँकि वह आज तक किसी को मिली नहीं है।

## नाम का उच्चारण
'ख़ेन्ती' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

## इन्हें भी देखें
* मंगोलिया के प्रांत
* अइमग

## सन्दर्भ


श्रेणी:ख़ेन्ती प्रांत
श्रेणी:मंगोलिया के प्रांत
सुख़बातर प्रांत

:*यदी आप इसी नाम के [[सेलेंगे प्रांत]] में स्थित शहर के बारे में जानकारी ढूंढ रहें हैं तो [[सूखबातर (शहर)|सुख़बातर (शहर)]] का लेख देखें*

**सुख़बातर** (मंगोल: Сүхбаатар; अंग्रेज़ी: Sükhbaatar) मंगोलिया के पूर्व में स्थित उस देश का एक अइमग (यानि प्रांत) है।

## इन्हें भी देखें
* मंगोलिया के प्रांत
* अइमग

## सन्दर्भ


श्रेणी:सुख़बातर प्रांत
श्रेणी:मंगोलिया के प्रांत
डेविड शुल्मन

right|thumb|250px|डेविड शुल्मन, 2008
**डेविड डीन शुल्मन** (David Dean Shulman ; जन्म : 13 जनवरी, 1949 ) इजराइल के एक भारतविद हैं। वे विश्व के भारतीय भाषाओं के सबसे अग्रणी विद्वानों में से एक हैं। उनके अनुसंधान-क्षेत्र में दक्षिण भारत में धर्म का इतिहास, भारतीय काव्यशास्त्र, तमिल इस्लाम, द्रविड़ भाषाएँ, तथा कर्नाटक संगीत आदि सम्मिलित हैं। पहले वे हिब्रू विश्वविद्यालय, येरुसलम में भारतीय अध्ययन तथा तुलनात्मक धर्म के प्राध्यापक थे। इसके अलावा वे इसी विश्वविद्यालय में भारतीय, इरानी एवम अर्मेनियायी अध्ययन के प्राध्यापक थे।। सम्प्रति वे हिब्रू विश्वविद्यालय में मानवत अध्ययन के रेनी लैंग (Renee Lang) प्राध्यापक हैं। वे १९८८ से इजराइल विज्ञान एवं मानविकी अकादमी के सदस्य हैं।

वे हिब्रू के कवि, साहित्यिक आलोचक एवं सांस्कृतिक मानवविज्ञानी हैं। उन्होने २० से अधिक पुस्तकों का लेखन या सहलेखन किया है।

वे शान्ति कार्यकर्ता हैं और 'ता-आयुष' नामक संयुक्त इजराइल-फिलिस्तीनी आन्दोलन के संस्थापक सदस्य हैं। सन २००७ में उन्होने 'डार्क होप: वर्किंग फॉर पीस इन इजरायल ऐण्ड पैलेस्टाइन' नामक पुस्तक की रचना की।

वे हिब्रू और अंग्रेजी में द्विभाषी होने के साथ-साथ संस्कृत, हिन्दी, तमिल, तेलुगु के भी विद्वान हैं। इसके अलावा वे ग्रीक, रूसी, फ्रांसीसी, जर्मन, फारसी, अरबी, मलयालम को पढ़ लेते हैं। उनका विवाह ईलीन शुल्मन (Eileen Shulman) से हुआ है। इनके तीन पुत्र हैं।

## सन्दर्भ

## बाहरी कड़ियाँ
*इज़राइल में हिंदी क्यों? (डॉ॰गेनादी श्लोम्पेर, तेल-अवीव विश्वविद्यालय, इज़राइल)
*इज़रायल में हिंदी की लोकप्रियता
*छोटे से देश में हिंदी के लिए बड़ा दिल
*Hebrew University Professor Wins Israel Prize for Religious Studies for Research on India

श्रेणी:भारतविद
निशागांधी पुरस्कार

**निशागांधी पुरस्कार** (मलयालम : നിശാഗന്ധി പുരസ്കാരം) केरल सरकार के पर्यटन विभाग के एक वार्षिक पुरस्कार है। यह नृत्य और संगीत के क्षेत्र में कलाकारों को सम्मानित किया है। पुरस्कार में 150000 रुपए, प्रशस्ति पत्र और प्रतिमा किया जाता है। यह हर साल जनवरी में निशागांधी महोत्सव के हिस्से के रूप में सम्मानित किया है।

पुरस्कार समारोह तिरुवनन्तपुरम में कनकक्कुन्नु पैलेस में निशागांधी थिएटर मैदान पर जगह लेता है। पुरस्कार के लिए राष्ट्रीय और अंतरराष्ट्रीय स्तर में त्योहार लोकप्रिय बनाने के लिए पेश किया गया था। नृत्यांगना मृणालिनी साराभाई को 2013 में पहला पुरस्कार सम्मानित किया गया। हिंदुस्तानी संगीतकार ललित जे राव और भरतनाट्यम् कलाकार पद्मा सुब्रमण्यम अगले वर्षों में पुरस्कार जीत लिया है।  2016 में इस पुरस्कार के सबसे हाल ही प्राप्तकर्ता प्रसिद्ध संगीत निर्देशक इलैयाराजा है।

## विजेता

## सन्दर्भ

## बाहरी कड़ियाँ
* केरल सरकार का जालघर
* "प्रसिद्ध संगीतकार इलैयाराजा को निशागांधी पुरस्कारम दिया गया", eenaduindia.com, 2016 January 1
* "संगीतकार इलैयाराजा को निशागांधी पुरस्कारम दिया गया", Webvartha, 2016 January 2

श्रेणी:पुरस्कार
श्रेणी:केरल सरकार
फलोदी तहसील

**फलोदी तहसील** भारत के राजस्थान राज्य के जोधपुर ज़िले की ११ तहसीलों में से एक है।    **फलोदी तहसील** में कुल ३८ ग्राम पंचायतें है। 

## इन्हें भी देखें
* बालेसर तहसील
* शेरगढ़ तहसील
* मण्डोर तहसील
* ओसियां तहसील
* भोपालगढ़ तहसील
## सन्दर्भ

श्रेणी:जोधपुर ज़िले की तहसीलें
श्रेणी:राजस्थान की तहसीलें
इक्का सिंह

**अंकित सिंह पटियाल** एक भारतीय गायक ,रैपर ,संगीतकार तथा संगीत रचनाकार है।  इन्होंने तमंचे (2014 फ़िल्म) में *इन दा क्लब* नामक गाना गाया था। 

## सन्दर्भ

श्रेणी:जीवित लोग
श्रेणी:भारतीय गायक
श्रेणी:1986 में जन्मे लोग
श्रीलंका क्रिकेट टीम भारत में २०१५ - १६ में

श्रीलंका क्रिकेट टीम ने २०१६ में भारत का दौरा किया है जिसमें भारतीय क्रिकेट टीम तथा श्रीलंका क्रिकेट टीम के बीच ३ ट्वेन्टी ट्वेन्टी मैचों की श्रृंखला ९ फ़रवरी से १४ फ़रवरी २०१६ को आयोजित की गई थी जिसका पहला मैच श्रीलंका ने भारत को हराया था तथा बाकी दोनों मैच भारत ने श्रीलंका को हराकर भारतीय क्रिकेट टीम ने श्रृंखला अपने नाम करदी थी।  

## सन्दर्भ

श्रेणी:2016 में भारत
श्रेणी:क्रिकेट प्रतियोगितायें
श्रेणी:श्रीलंका क्रिकेट टीम के भारत दौरे
तीबेस्ती पहाड़ियाँ

**तीबेस्ती पहाड़** (अंग्रेजी: Tibesti mountains), जिन्हें अरबी में **जबाल तीबेस्ती** () कहते हैं, उत्तर अफ़्रीका में चाड देश के उत्तरी भाग में और कम हद तक लीबिया के दक्षिणी भाग में स्थित एक पर्वतमाला है। तीबेस्ती पहाड़ियाँ सहारा रेगिस्तान के मध्य भाग में पड़ती हैं और इनका सबसे ऊँचा शिखर, ३४४५ मीटर ऊँचा एमी कुस्सी पहाड़, सहारा मरुभुमि का सबसे ऊँचा बिन्दु भी है।

## इन्हें भी देखें
* लीबिया
* चाड

## सन्दर्भ


श्रेणी:लीबिया की पर्वतमालाएँ
श्रेणी:चाड की पर्वतमालाएँ
स्कैंडिनेवियाई पहाड़

**स्कैंडिनेवियाई पहाड़** (Scandinavian Mountains) या **स्कैंडेस** (Scandes) उत्तरी यूरोप के स्कैंडिनेवियाई प्रायद्वीप पर स्थित एक पर्वतमाला है। हालांकि यह पहाड़ियाँ अधिक ऊँची नहीं हैं फिर भी कुछ स्थानों पर यह अचानक बहुत गहरी खाईयाँ प्रस्तुत करती हैं। विषेशकर पश्चिमी छोर में इनकी उत्तरी सागर के साथ लगी खाईयाँ 'फ़्योर्ड' के नाम से विश्वप्रसिद्ध हैं। यह पर्वतमाला १,७०० किमी तक चलती है और ३२० किमी चौड़ी है।

## इन्हें भी देखें
* स्कैडिनेवी प्रायद्वीप
* उत्तरी सागर

## सन्दर्भ

श्रेणी:स्कैंडिनेविया
श्रेणी:स्वीडन की पर्वतमालाएँ
श्रेणी:नॉर्वे की पर्वतमालाएँ
श्रेणी:फ़िनलैंड की पर्वतमालाएँ
मेसोथेरपि

**मेसोथेरपि** () बिना शल्यक्रिया के औषधियों के द्वारा की जाने वाली एक कृत्रिम सौंदर्य चिकित्सा है। इस क्रिया के तहत त्वचा के निचले मांसल भाग मे इंजेक्शन के द्वारा कई तरह के फार्मसूटिकल, पौधें से निकालने वाली, और होम्योपैथिक दवाएँ दी जाती हैं।

## उपयोग

इन चिकित्स्किय उपचारों के कई सारे प्रकाशित अध्ययन भी मिलते हैं और युरोप और दक्षिणी अमेरका मे कई वषों से शरीर के उपर दवाइयों के इस मिश्रण के पड़ने वाले प्रभाव की विस्तृत विवेचना की गयी है। इस बात का कोई ठोस प्रमाण नही मिला है कि ये दवाएँ विशेष रूप से आडिपोस (वसा कोशिका) को टारगेट करतीं हैं। डियोकसिकेलिक के अपमार्जक प्रभाव के कारण होने वाला सेल लिसिस इसके नैदानिक प्रभाव का कारण हो सकता है। 

२०१२ मे एक फ़ांसीसी प्रयोगशाला ने मेसोथेरपि उपचार के लिए दी जाने वाली दवा को तरल पॉडलेट के माध्यम से देने का तरीका खोज निकाला। इस पॉडलेटको चेहरे पर भाप लगाने वाले उपकरण मे डाल दिया गया और फिर उपकरण से निकलने वाली भाप के द्वारा चेहरे के रोमकूपों मे दवा पहुचाई गयी। यह अपने तरह की पहली खोज थी जिसके कारण का उपचार लोगों के उनके घरों मे ही प्रदान किया जा सका। 

## इतिहास

सर्वप्रथम माइकेल पीस्तोर (१९२४-२००३) ने वृहत नैदानिक शोध के उपरांत मेसोथेरपि की विधा की स्थापना की। १९४८ से १९५२ के मध्य अंतर्त्वचीय उपचार के क्षेत्र मे अंतरराष्ट्रीय स्तर पर शोध के अथक प्रयासो के बाद पीस्तोर की खोज को मानवीय मेसोथेरपि चिकित्सा प्रणाली के रूप मे लागू करने मे सफलता मिली। १९८७ मे फ्रांस के अकादमे नॅशनॅल्य दे मेडेसीने ने को एक विशिष्ट चिकित्सा प्रणाली के रूप मे मान्यता दी। यह ध्यान देने योग्य तथ्य है कि हालाँकि फ्रेंच समाज मे मेसोथेरपिको त्वचा के कई तरह के विकारो का उपचार करने वाली विधा के रूप मे मान्यता मिल चुकी है फिर भी इसे कहीं भी प्लास्टिक सर्जरी के तहत अथवा उसके विकल्प के रूप मे इस्तेमाल नही किया जाता। इसके बावजूद युरोप और दक्षिण अमेरिका के कई सारे देशों मे मेसोथेरपि एक सफल चिकित्सा प्रणाली मानी जाती है और दुनिया भर मे लगभग १८,००० चिकित्सक इसका उपयोग करते है।

## आलोचना

पाँच दशकों से मेसोथेरपि के लगातार प्रयोग के बाद भी कई सारे चिकित्सक मेसोथेरपि की उपयोगिता को संदिग्ध ही मानते है और उनका कहना है कि इस उपचार प्रणाली पर किए गये अध्ययन इसके प्रभावों के निर्धारण के लिए पर्याप्त नही है। यहाँ पर सबसे प्राथमिक समस्या यह है कि कृत्रिम सौंदर्य चिकित्सा के सन्दर्भ मे मेसोथेरपि की उपयोगिता के बारे मे किए गये नैदानिक प्रयोग "उच्च गुणवत्ता वाले' नही माने जाते। हालाँकि इस विधा को कई सारे दर्द निवारक उपचारों - खास कर टेनडनिटिस, टेंडन कलिसिफिकसन, दंत चिकित्सा, आर्त्राइटिस और ल्यमफ़ेदेमा आदि में - के रूप मे मान्यता मिल चुकी है। साथ ही कई सारे केस स्टडी और नैदानिक शोधपत्र भी कृत्रिम सौंदर्य चिकित्सा के मामले मे मेसोथेरपि के तहत प्रयोग किए जाने वाले अवयवों का अध्ययन कर चूक हैं।   

अमेरिका के प्लास्टिक सर्जरी चिकित्सकों के संघ ने भी मेसोथेरपि को मान्यता देने से इनकार कर रखा है। परंतु इनके मान्यता न देने पर भी विवाद है क्यूंकी मेसोथेरपि शल्य चिकित्सा प्रणाली है ही नही और बिना चीरफाड़ के कृत्रिम सौंदर्य चिकित्सा की अपनी विशेषता के कारण एक तरह से यह प्लास्टिक सर्जरी के उपयोगकर्तायों के लिए एक चुनौती ही है। 

## सन्दर्भ
बैण्ड अन्तराल

right|thumb|300px|अर्धचालकों में बैंड अन्तराल
[right|thumb|300px|[धातु, अर्धचालक तथा कुचालक के बैण्ड अन्तराल ; बीच की डॉटयुक्त रेखा 'फर्मी स्तर' है। हल्का बैंगनी बैण्ड - चालन बैण्ड है, लाल बैण्ड - संयोजी बैण्ड है।]]
ठोस अवस्था भौतिकी में **बैण्ड अन्तराल** (band gap) इलेक्ट्रान की ऊर्जा की वह परास (रेंज) है जिसमें किसी भी इलेक्ट्रान अवस्था (electron states) का अस्तित्व नहीं होता। इसे 'ऊर्जा अन्तराल' (इनर्जी गैप) भी कहते हैं। ठोसों के इलेक्ट्रानिक बैण्ड संरचना के ग्राफ में सामान्यतः संयोजी बैण्ड (वैलेंस बैंड) की ऊपरी सीमा तथा चालन बैण्ड (कंडक्शन बैंड) की निचली सीमा के ऊर्जा के अन्तर को बैण्ड अन्तराल कहते हैं। (कुचालकों एवं अर्धचालकों में)

### कुछ पदार्थों के लिये बैण्ड अन्तरालों का मान

## सन्दर्भ

श्रेणी:ठोस अवस्था भौतिकी
गद्दोपुर

**गद्दोपुर** उत्तर प्रदेश के अयोध्या ज़िले का एक औद्योगिक क्षेत्र एवं गाँव है, जो ऐतिहासिक नगर अयोध्या के निकट स्थित है। यह अयोध्या नगर निगम के अधिकार क्षेत्र में आता है और 10-लाला लाजपत राय नगर वार्ड का हिस्सा है, जिसका प्रतिनिधित्व भारतीय जनता पार्टी (भाजपा) के पार्षद राम तीरथ कर रहे हैं।

## जनसांख्यिकी
गद्दोपुर उत्तर प्रदेश का एक सामान्य गाँव है जिसकी जनसंख्या लगभग 8,000 है। यहाँ ठाकुर, ब्राह्मण, यादव, बनिया, कुम्हार तथा दलित समुदाय के लोग रहते हैं। इनमें से ठाकुर, ब्राह्मण और यादव प्रमुख जातीय समूह हैं।  

गाँव के अधिकांश घरों की मुख्य आजीविका कृषि पर आधारित है। एक छोटा हिस्सा, विशेषकर ब्राह्मण, ठाकुर और यादव समुदाय से, राज्य एवं केंद्रीय सरकारी सेवाओं में कार्यरत है।  

## परिवहन

### सड़क मार्ग द्वारा
गद्दोपुर **पूर्व–पश्चिम राष्ट्रीय गलियारे** पर स्थित एनएच-27 पर बसा है, जो इसे लखनऊ और गोरखपुर जैसे प्रमुख नगरों से जोड़ता है। यह गाँव पास के कस्बों, बाज़ारों और क्षेत्रीय केंद्रों से भी सड़क द्वारा अच्छी तरह जुड़ा हुआ है।  

### रेल मार्ग द्वारा
गाँव का निकटतम रेलवे स्टेशन अयोध्या कैंट रेलवे स्टेशन है, जो गाँव से लगभग  दूरी पर स्थित है। यह स्टेशन गद्दोपुर को उत्तर प्रदेश तथा देश के अन्य हिस्सों से जोड़ता है।

### हवाई मार्ग द्वारा
सबसे नज़दीकी हवाई अड्डा महर्षि वाल्मीकि अंतर्राष्ट्रीय हवाई अड्डा, अयोध्या है, जो लगभग  दूर स्थित है। यह हवाई अड्डा घरेलू उड़ानों की सुविधा उपलब्ध कराता है।

## स्थानीयताएँ
गद्दोपुर मुख्य रूप से दो बस्तियों — बड़ा गद्दोपुर और छोटा गद्दोपुर — से मिलकर बना है। ये दोनों आपस में गहराई से जुड़े हुए हैं और एकीकृत गाँव के रूप में कार्य करते हैं। ग्राम सभा, त्योहारों और आर्थिक गतिविधियों में दोनों हिस्से समान रूप से भाग लेते हैं।  

## गद्दोपुर के पड़ोसी गाँव
गद्दोपुर के आस-पास कई गाँव स्थित हैं। इनमें से कुछ गद्दोपुर ग्राम सभा के अंतर्गत आते हैं, जबकि कुछ बाहर। ये सभी गाँव गद्दोपुर से सांस्कृतिक और आर्थिक रूप से जुड़े हुए हैं और क्षेत्रीय पहचान को साझा करते हैं।  

## सन्दर्भ

श्रेणी:फैज़ाबाद के औद्योगिक क्षेत्र
श्रेणी:अयोध्या ज़िले के नगर और कस्बे
खरसिया

**खरसिया** (Kharsia) भारत के छत्तीसगढ़ राज्य के रायगढ़ ज़िले में स्थित एक नगर पालिका है।

## इन्हें भी देखें
* रायगढ़ ज़िला, छत्तीसगढ़

## सन्दर्भ

श्रेणी:रायगढ़ जिला, छत्तीसगढ़
श्रेणी:छत्तीसगढ़ के नगर
श्रेणी:रायगढ़ ज़िले, छत्तीसगढ़ के नगर
आशा पूरा

**आशा पूरा** एक छोटा सा गांव है जो राजस्थान जोधपुर ज़िले की रक तहसील ओसियां तहसील का एक गांव है।  गांव की जनसंख्या २०११ की जनगणना के अनुसार १३१३ है। 
## सन्दर्भ

श्रेणी:ओसियां तहसील के गाँव
श्रेणी:जोधपुर ज़िले के गाँव
बापिणी

**बापिणी** एक गांव है जो फलोदी ज़िले की बापिणी तहसील में स्थित है गांव का पिन कोड ३४२३११ है जिसका मुख्यालय बापिणी ही है।  **बापिणी** गांव की जनसंख्या २०११ की जनगणना के अनुसार ३४६७  है। 
बापिणी के ग्राम देवता श्री मेहोजी महाराज है जो पंचपीर में एक है मेहोजी का भव्य मन्दिर बना हुआ है यहाँ दूर दूर से दर्शक दर्शन करने आते है, ‌वर्तमान में बापिणी उपखण्ड व तहसील है

## सन्दर्भ

श्रेणी:ओसियां तहसील के गाँव
बारां खुर्द

**बारां खुर्द** एक ओसियां तहसील  तथा राजस्थान जोधपुर ज़िले का एक गांव है जिनकी २०११ की जनगणना के अनुसार  ३८४३ है।

## सन्दर्भ

श्रेणी:ओसियां तहसील के गाँव
बाना का बास

**बाना का बास** भारत के राज्य राजस्थान तथा जोधपुर ज़िले में स्थित एक छोटा सा गाँव है तथा यह तिंवरी तहसील के अंतर्गत आता है।   बाना का बासगाँव की जनसंख्या २०११ की जनगणना के अनुसार २९५६ है। ref>

## सन्दर्भ

श्रेणी:ओसियां तहसील के गाँव
रवि त्रिपाठी

**रवि त्रिपाठी/रवि के त्रिपाठी ** (जन्म ४ फरवरी, १९७८) एक प्रख्यात भारतीय पार्श्वगायक, संगीतकार, संगीत निर्देशक, अभिनेता व टेलीविजन मेज़बान हैं। इन्हें सोनी एंटरटेनमेंट टेलीविजन के रियालिटी शो इंडियन आइडल (सीजन २) से ख्याति मिली। उन्होंनें दूरदर्शन के क्लोज-अप-परफॉर्मर जैसे कार्यक्रम की मेज़बानी की हैं।

## जन्म एवं शिक्षा
रवि त्रिपाठी का जन्म उत्तर प्रदेश में ४ फरवरी, सन १९७८ को हुआ। इनके पिता श्रीकृष्ण त्रिपाठी, प्रतापगढ़ जिला के लालगंज तहसील में भूमि एवं जल संरक्षण विभाग]में अधिकारी रहें है और माँ श्रीमती सुमित्रा त्रिपाठी एक गृहणी हैं। त्रिपाठी ने गायन की शुरुआत चार वर्ष की आयु से की। वे पटियाला घराने से आते हैं, और बेल्हा प्रतापगढ़ के पैत्रिक निवासी हैं।

रवि लखनऊ विश्वविद्यालय सें स्नातक हैं। कुछ वर्ष तक भातखंडे संगीत विश्वविद्यालय से संगीत की शिक्षा प्राप्त की। बाद में वे प्रसिद्ध संगीतकार सुरेश वाडकर के संगीत के गुण सीखे।

## कैरीयर
वर्ष १९९२ में रवि मुम्बई आए जहाँ पर उनकी मुलाकात महान संगीतकार रवीन्द्र जैन से हुई, उसके बाद वह सफलता के मुकाम पर पहुंचा तो मुम्बई की कई नामी-गिरामी सख्सियत से मुलाकात हुई, और रवि इण्डियन आइडल के साथ ही कई सीरियलों व रंग मंचों के माध्यम से देश के कोने-कोने में अपने आवाजों का जादू बिखेर दिया। वर्ष २००६ में इण्डियन आइडल के दूसरे सीजन में टॉप फाइनलिस्ट मे जगह बनाने के बाद रवि ने दूरदर्शन के संगीत रियालिटी शो क्लोज-अप-परफोर्मर की मेज़बानी की।

अक्षय कुमार व दीपिका पादुकोण स्टारर फिल्म चाँदनी चौक टू चाइना से बॉलीवुड में फिल्मी कैरियर शुरूआत हुई, जिसमे रवि ने बप्पी लहरी के साथ 'इंडिया से आया तेरा दोस्त' गाना गाया। रवि के डेब्यूट एलबम 'बांते' को भी संगीत प्रेमियो द्वारा काफी सराहना मिली। टाइम्स म्यूजिक द्वारा प्रस्तुत एलबम बाते, जिसे जगजीत सिंह, सुरेश वाडकर, रविन्द्र जैन, निदा फ़ाज़ली की उपस्तिथी में गायक सोनू निगम द्वारा मुंबई में लॉन्च किया गया।

त्रिपाठी ने सोनी टीवी, इमेजिन, स्टार प्लस, जी टीवी, ई टीवी, एवं लाइफ ओके जैसे कई टीवी वाहिकाओं के लिए संगीत किया। इन वाहिकाओं मे आने वाली सीरियल्स के लिए बैकग्राउंड गीत व सीरियल्स के टाइटल गीत भी गाएं।

वर्ष २००९ में रवि त्रिपाठी ने एशियाई खेल के काउंटडाऊन शो में हॉलीवुड स्टार जैकी चैन के साथ परफॉर्म कर चीन में भारत का प्रतिनिधित्व किया। साथ ही एशियाई खेल के समापन समारोह मे भी उन्हें आमंत्रित किया गया, जहाँ उन्होंने ऑस्कर विजेता ए. आर. रहमान का जय हो गाना गाया।  

रवि वर्ष २०१६ की आगामी बॉलीवुड रेड सिग्नल में संगीत दे रहे है, जिसमे कैलाश खेर ने भी आवाज दिया है। बतौर संगीत निर्देशक यह रवि की पहली बॉलीवुड फिल्म हैं।

वर्ष २०१६ में रवि निर्देशक रवि कश्यप की भोजपुरी फिल्म भौजी आई हमार अंगना में बतौर अभिनेता डेब्यू कर रहे है। इस फिल्म में रवि मुख्य किरदार निभा रहे है। साथ ही अभिनेत्री अंजना सिंह और अभिनेता विक्रम सिंह भी मुख्य किरदार में है।

## एलबम्स
* बातें
* मोरे कृष्णा
* श्री सिद्धिविनायक मोरया
* किनारा
* धुँआ धुँआ 
* झनकार 

## टेलीविज़न

## डिस्कोग्राफ़ी

## फिल्मोग्राफी

## सन्दर्भ

## बाहरी कड़ियाँ
*
*

श्रेणी:जीवित लोग
श्रेणी:1978 में जन्मे लोग
श्रेणी:उत्तर प्रदेश के लोग
श्रेणी:भारतीय फिल्म पार्श्वगायक
श्रेणी:गायक
श्रेणी:भारतीय गायक
श्रेणी:संगीतकार
श्रेणी:अभिनेता
डोन्गरक पहाड़ियाँ

**डोन्गरक पहाड़ियाँ** (Scandinavian Mountains) दक्षिण-पूर्वी एशिया की एक पर्वतमाला है जो लाओस, थाईलैण्ड और कम्बोडिया देशों में स्थित है। इसके पहाड़ कम्बोडिया व थाईलैण्ड के कुछ भागों के बीच में एक प्राकृतिक अंतरराष्ट्रीय सीमा भी बनाते हैं। ख्मेर भाषा में डोन्गरक का अर्थ 'सामान उठाने वाला डंडा' होता है।

## इन्हें भी देखें
* कम्बोडिया
* थाईलैण्ड
* लाओस

## सन्दर्भ

श्रेणी:डोन्गरक पहाड़ियाँ
श्रेणी:कम्बोडिया की पर्वतमालाएँ
श्रेणी:थाईलैण्ड की पर्वतमालाएँ
श्रेणी:लाओस की पर्वतमालाएँ
नीले पहाड़ (जमैका)

**ब्लू माउंटन्ज़** (Blue Mountains), अर्थात **नीले पहाड़**, कैरेबियाई सागर में स्थित जमैका द्वीप व देश की सबसे लम्बी पर्वतमाला है। जमैका का सबसे ऊँचा पर्वत, २२५६ मीटर लम्बा ब्लू माउंटन पर्वत भी इसी पर्वतमाला में शामिल है। यहाँ से द्वीप के उत्तरी व दक्षिणी तट दोनों दिखते हैं और साफ़ दिनों में दूर से क्यूबा द्वीप का किनारा भी नज़र आता है। इस पर्वतमाला में विश्वप्रसिद्ध ब्लू माउंटन कॉफ़ी भी उगती है, जो दुनिया की सबसे महंगी कॉफ़ी मानी जाती है।

## इन्हें भी देखें
* जमैका
* कैरेबियाई सागर
* कॉफ़ी

## सन्दर्भ

श्रेणी:जमैका की पर्वतमालाएँ
पाकाराइमा पहाड़ियाँ

**पाकाराइमा पहाड़ियाँ** (अंग्रेज़ी: Pacaraima Mountains, स्पेनी: Sierra Pacaraima) दक्षिण अमेरिका के गयाना देश में स्थित एक पर्वतमाला है। यह पूर्व से पश्चिम ८०० किमी तक चलती है और २,८१० मीटर (९,२२० फ़ुट) लम्बा रोराइमा पर्वत (Mount Roraima) इसका सबसे ऊँचा पहाड़ है। यह गयाना की ब्राज़ील व वेनेज़ुएला के साथ लगी अंतरराष्ट्रीय सीमाओं के समीप हैं। पाकाराइमा पहाड़ियाँ की श्रेणियाँ अपने उत्तर में स्थित ओरिनोको नदी की घाटी को अपने से दक्षिण में स्थित आमेज़ोन नदी के क्षेत्र से बांटती हैं।

## इन्हें भी देखें
* ओरिनोको नदी
* गयाना

## सन्दर्भ

श्रेणी:गयाना की पर्वतमालाएँ
तुलनात्मक सुलाभ

**तुलनात्मक सुलाभ** (comparative advantage) की संकल्पना के अनुसार, कुछ व्यक्ति, फर्म या राष्ट्र अन्य व्यक्तियों, फर्मों या राष्ट्रों की अपेक्षा कम मूल्य में उत्पादित कर सकते हैं। तुलनात्मक सुलाभ का सिद्धान्त (principle of comparative advantage) अन्तरराष्ट्रीय व्यापार की मूलभूत संकल्पना है जो कहती है कि राष्ट्र उन वस्तुओं के निर्माण और निर्यात में विशिष्टता प्राप्त करने की ओर अग्रसर होते हैं जिनको वे अन्य की अपेक्षा कम मूल्य पर उत्पन्न करने की क्षमता रखते हैं, तथा उन वस्तुओं का आयात करते हैं जिनका उत्पादन वे दूसरों की अपेक्षा अधिक मूल्य पर ही कर सकते हैं

तुलनात्मक सुलाभ का सिद्धान्त, अंग्रेज अर्थशास्त्री डेविड रिकार्डो (David Ricardo) ने १८१७ में अपनी पुस्तक ' Principles of Political Economy and Taxation' में प्रतिपादित किया था। यह सिद्धान्त आदम स्मिथ के निरपेक्ष मूल्य सुलाभ (absolute cost advantage) सिद्धान्त का विस्तार या संशोधन कहा जा सकता है।

श्रेणी:अर्थशास्त्र
टोगो पहाड़ियाँ

**टोगो पहाड़ियाँ** (Togo Mountains) अफ़्रीका के पश्चिमी भाग में स्थित टोगो देश में एक पर्वतमाला है जो उस देश के मध्य से गुज़रती है और पूर्व में बेनिन देश और पश्चिम में घाना देश में भी जाती हैं। घाना में यह पहाड़ियाँ **अक्वापिम पहाड़** (Akwapim Hills) और बेनिन में **आताकोरा पहाड़** (Atakora Mountains) के नाम से जानी जाती हैं। भूतकाल में अफ़्रीकी जंगली कुत्ता इस पर्वतमाला में रहता था लेकिन अब उसे इस भूभाग से खदेड़ा जा चुका है।

## इन्हें भी देखें
* टोगो
* घाना
* बेनिन

## सन्दर्भ

श्रेणी:टोगो की पर्वतमालाएँ
श्रेणी:घाना की पर्वतमालाएँ
श्रेणी:बेनिन की पर्वतमालाएँ
श्रेणी:अफ़्रीका की पर्वतमालाएँ
मन्दारा पहाड़ियाँ

**मन्दारा पहाड़ियाँ** (Mandara Mountains) पश्चिम अफ़्रीका में एक ज्वालामुखी पहाड़ों की पर्वतमाला है जो २०० किमी तक नाइजीरिया व कैमरून की अंतरराष्ट्रीय सीमा के उत्तरी भाग में फैली हुई है। इनका विस्तार दक्षिण में बेनुए नदी से लेकर उत्तर में कैमरून के मारुआ शहर तक है।

## इन्हें भी देखें
* नाइजीरिया
* कैमरून

## सन्दर्भ

श्रेणी:नाइजीरिया की पर्वतमालाएँ
श्रेणी:कैमरून की पर्वतमालाएँ
श्रेणी:अफ़्रीका की पर्वतमालाएँ
एडगर मिशेल

**एडगर मिशेल** (अँग्रेजी: Edgar Dean Mitchell, 17 सितंबर 1930 - 4 फ़रवरी 2016) एक अमेरिकी अंतरिक्ष यात्री थे, जिनका 4 फरवरी, 2016 को वेस्ट पाम बीच, फ्लोरिडा में निधन हो गया। वे 1971 में चंद्रमा से जुड़े अपोलो-14 मिशन के सदस्य थे। उनके साथ अपोलो-14 मिशन में एलन बी. शेपर्ड जूनियर और ए.एटुअर्ट रोसा भी शमिल थे। एडगर चंद्रमा पर पहुंचने वाले छठे व्यक्ति थे। उन्होने एक पुस्तक ‘द वे ऑफ द एक्सप्लोरर’ (the way of the exploror) भी लिखी।  सुनीता विलियम्स (Sunita Williams) एक प्रमुख अमेरिकी अंतरिक्ष यात्री और पूर्व नाविक हैं, जिन्होंने अंतरिक्ष में कई महत्वपूर्ण मिशनों में भाग लिया है। वे 19 सितंबर 1965 में नासा के एक अंतरिक्ष यात्री के रूप में चयनित हुईं थीं। इनका जन्म साइप्रस में हुआ था, लेकिन उन्होंने अमेरिका में पाला बड़ा हिस्सा अपनाया।

सुनीता विलियम्स ने अंतरिक्ष में तीन मिशनों में भाग लिया हैं: STS-116 (2006), STS-117 (2007), और Exp 32/33 (2012)। उनकी विशेषता इसलिए रही क्योंकि वे इस दौरान दो अंतरिक्ष स्पेशल स्विम्स को पूरा करने वाली पहली महिला थीं।

## इन्हें भी देखें
* स्कॉट केली
* कल्पना चावला
* सुनीता विलियम्स
* नील आर्मस्ट्रांग

## सन्दर्भ

श्रेणी:अंतरिक्षयात्री
श्रेणी:अमेरिका के अंतरिक्षयात्री
श्रेणी:1930 में जन्मे लोग
श्रेणी:२०१६ में निधन
कल मदो

**कल मदो** (Cal Madow) या **अल-मदो** (علمدو‎, Al Mado) पूर्वोत्तरी सोमालिया में स्थित एक पर्वतमाला है। हालांकि सोमालिया एक शुष्क देश है, इस पहाड़ी क्षेत्र में ७००-८०० मीटर की ऊँचाई पर एक फैला हुआ जंगल है, जहाँ वर्षा और धुंध से पौधों को पानी मिलता रहता है। यहाँ के घने जंगल में कई पशु-पक्षी भी अपना घर बनाते हैं।

## इन्हें भी देखें
* सोमालिया

## सन्दर्भ

श्रेणी:सोमालिया की पर्वतमालाएँ
श्रेणी:अफ़्रीका की पर्वतमालाएँ
मुंदोता दुर्ग और महल

**मुंदोता दुर्ग और महल** लगभग १५५० में बनाया गया एक दुर्ग तथा महल है। यह दुर्ग राजपूती वास्तुकला  तथा मुग़ल वास्तुकला में निर्मित है यह जयपुर के मुंदोता कस्बे में स्थित है। मुंदोता पर नथावत वंश के कच्छहवा राजवंश के शासकों ने शासन किया था। 

महल लगभग १५५० में ठाकुर जसवंत सिंह ने बनवाया था। तब मुग़ल शासक अकबर का दमदबा था।

## सन्दर्भ

## बाहरी कड़ियाँ
* मुंदोता महल

श्रेणी:राजस्थान के महल
श्रेणी:जयपुर के पर्यटन स्थल
श्रेणी:जयपुर के महल
डम्पी लेवल

right|thumb|300px|डम्पी लेवल
right|thumb|300px|इन दो दण्डों के आधार-बिन्दुओं की ऊँचाई का अन्तर, दोनों दण्डों पर पढ़ी गई ऊँचाइयों के अन्तर के बराबर होगा।
**डम्पी लेवल** (dumpy level), एक प्रकाशीय उपकरण है जिसका उपयोग समान क्षैतिज तल में बिन्दुओं को स्थापित करने या समान क्षैतिज तल में स्थित बिन्दुओं को जाँचने के लिये किया जाता है। इसको 'राजगीर का स्वचालित लेवल' या 'स्वचालित लेवल' भी कहते हैं। 

## सर्वेक्षण के प्रमुख उकपरण
* डम्पी लेवल
* तिपाई (Tripod)
* लेवलिंग दण्ड (Levelling staff)

## सर्वेक्षण विधि
पहले त्रिपाद को को किसी सुविधाजनक जगह में जहां से bm को देखा जा सके सेट करते है और त्रिपाद में डम्पी लेवल को फिक्स किया जाता है उसके बाद त्रिपाद के सहायता से डम्पी लेवल को छैतिज किया जाता है । उसके बाद डम्पी लेवल को 90 डिग्री घुमा कर उसका स्पिरिट लेवल से छैतिज है या नई जाँच लेते है  न हो तो छैतिज कर लेते है । उसे दोबारा 90 घुमा क्र देखते है इस तरह सभी दिशा घुमाकर देखते है और छैतिज करते है। उसके बाद गज को bm पर रख कर BS देखते है और BS को BM से जोड़कर HI निकाल लेते है और गज को अगले स्टेशन में ले जाते है व उसी लेवल से पथ्यांक निकालते है पाठयाँको को HI से घटाने पर उन स्टेशनों का RL निकाल लेते है पहले पहले स्टेशन का पथयंक लेते है bm कहलाता है अंतिम पथयंक fs कहलाता है और उनके मध्य की सभी पठायंक is कहलाता है 

: BM/RL+ BS =HI
: HI + IS/FS = RL 

## सन्दर्भ

## बाहरी कड़ियाँ

श्रेणी:सर्वेक्षण
तेनाकुरु पहाड़

**तेनाकुरु पहाड़** (Mount Tenakourou) पश्चिमी अफ़्रीका में माली और बुर्कीना फ़ासो देशों की सीमा पर खड़ा एक पहाड़ है। यह बुर्कीना फ़ासो का सबसे ऊँचा बिन्दु भी है।

## इन्हें भी देखें
* बुर्कीना फ़ासो
* माली

## सन्दर्भ

श्रेणी:बुर्कीना फ़ासो के पर्वत
श्रेणी:माली के पर्वत
श्रेणी:अफ़्रीका के पर्वत
मनेन्द्रगढ

**महेन्द्रगढ़** भारतीय राज्य छत्तीसगढ़ के कोरीयो ज़िले का एक शहर है। 

श्रेणी:छत्तीसगढ़
फ़िजीयाई भाषा

**फ़िजीयाई भाषा** (Na Vosa Vakaviti, ना वोसा वाकाविति) दक्षिण प्रशांत महासागर कें स्थित फ़िजी के द्वीपों पर बोली जाने वाली मलय-पोलेनीशियाई शाखा की एक ऑस्ट्रोनीशियाई भाषा है। फ़िजी की १९९६ की जनगणना के अनुसार इसे लगभग ३.५ लोग मातृभाषा के रूप में बोलते थे। फ़िजी के १९९७ के संविधान में फ़िजीयाई को फ़िजी हिन्दी व अंग्रेज़ी के साथ-साथ उस देश की राजभाषा होने का दर्जा मिला है।

## इन्हें भी देखें
* फ़िजी
* मध्य प्रशांत भाषाएँ
* मलय-पोलेनीशियाई भाषाएँ
* ऑस्ट्रोनीशियाई भाषा परिवार
* फ़िजी हिन्दी

## सन्दर्भ

श्रेणी:फ़िजी की भाषाएँ
श्रेणी:ओशियानी भाषाएँ
श्रेणी:मलय-पोलेनीशियाई भाषाएँ
श्रेणी:ऑस्ट्रोनीशियाई भाषाएँ
श्रेणी:ओशिआनिया की भाषाएँ
रातू

**रातू** (Ratu) दक्षिणी प्रशांत महासागर के फ़िजी द्वीप समूह के मूल निवासियों में मुखिया का दर्जा रखने वाले पुरुषों की उपाधि है। इसी सामाजिक स्तर की महिलाओं को **आँजी** (लिखने में Adi, हालांकि उच्चारण आँजी) कहा जाता है। इन्डोनीशिया के जावा द्वीप पर भी मलय भाषा में भी पारम्परिक रूप से राजाओं व राजकुँवरों को 'रातू' कहा जाता है।

## शब्दोत्पत्ति
फ़िजीयाई भाषा में 'तू' का अर्थ 'मुखिया' है और 'रा' कई उपाधियों में आगे लगाई जाने वाली ध्वनि है। मलय भाषा में भी यह शब्द इसलिये मिलता है क्योंकि मलय और फ़िजीयाई दोनों मलय-पोलेनीशियाई भाषाएँ हैं और इनमें कई सजातीय शब्द हैं।

## इन्हें भी देखें
* फ़िजी
* फ़िजीयाई भाषा
* मलय-पोलेनीशियाई भाषाएँ

## सन्दर्भ

श्रेणी:फ़िजी का समाज
श्रेणी:राजसी उपाधियाँ
जांबाज सिंदबाद

***जांबाज सिंदबाद*** एक भारतीय काल्पनिक साहसिक धारावाहिक है जो ज़ी टीवी पर 27 दिसम्बर 2015 से चल रहा है। कार्यक्रम ***सिंदबाद द सैलर*** पर आधारित है। इसके निर्माणकर्ता सागर पिक्चर्स है। 

## कलाकार
*हर्ष राजपूत- सिंदबाद
* मलिका सिंह - आमेन
* मामिक सिंह - अर्स्लान
* ईशा चावला - काया
* ऐश्वर्या शर्मा
* गौरव वसुदेव - कोशिके
* आर्यन वैद - जाफ़र
* तरुण मल्होत्रा

## सन्दर्भ

## बाहरी कड़ियाँ
*आधिकारिक जालस्थल
विति लेवु

**विति लेवु** (Viti Levu), जिसका स्थानीय उच्चारण **विचि लेवु** (ˈβitʃi ˈleβu) है, दक्षिणी प्रशांत महासागर में स्थित फ़िजी देश व द्वीप समूह का सबसे बड़ा द्वीप है। फ़िजी की अधिकांश जनसंख्या (लगभग ७०%) इसी द्वीप पर रहती है और उस देश की राजधानी सूवा भी यहीं स्थित है। अधिकतर लोग तटवर्ती क्षेत्रों पर रहते हैं जबकि द्वीप के अंदरूनी इलाक़ों में जन-घनत्व कम है।

## इन्हें भी देखें
* फ़िजी

## सन्दर्भ

श्रेणी:विति लेवु
श्रेणी:फ़िजी के द्वीप
श्रेणी:फ़िजी का भूगोल
श्रेणी:प्रशांत महासागर के द्वीप
फ़्रीडम २५१

**फ़्रीडम २५१** एक भारतीय एंड्रॉइड मोबाइल फोन है।  जो आजतक का सबसे सस्ता फोन है।  **फ़्रीडम २५१** मोबाइल को १७ फ़रवरी २०१६ को लॉन्च किया गया था जिसको ऑनलाइन ऑर्डर के लिए १८फ़रवरी सुबह ६बजे से २१ फ़रवरी तक रखा है। हालांकि ६ बजते ही वेबसाइट का खुलना  बन्द हो गया था। समाचार पत्रों के अनुसार वेबसाइट क्रेश हो गई है तथा अब १९ फ़रवरी से ऑर्डर कर सकते है। 
यह फोन नोएडा की एक कम्पनी रिंगिंग बैल्स प्राइवेट लिमिटेड नामक कम्पनी है तथा यह फोन डिजिटल भारत  तथा मेक इन इंडिया के  तहत बनाया गया है। कुछ समाचार पत्रों ने बताया है कि यह मोबाइल  भारत में नहीं बनाया गया है बल्कि चीन में बनाया गया है। पहले दिन मोबाइल को खरीदने के लिए काफी हलचल रही थी लेकिन वेबसाइट के क्रैश होने की वजह से १८ फ़रवरी को ऑर्डर रोकना पड़ा तथा फिर १९  फ़रवरी को चालू किया गया। १९ फ़रवरी २०१६ में फिर से ऑनलाइन ऑर्डर शुरू किये गए इसके सन्दर्भ में टाइम्स ऑफ़ इंडिया ने फ्रीडम २५१ की पूरी बडीखबर  को बताया कि दूसरे दिन भी ३० हज़ार  ऑर्डर होने बाद फिर से वेबसाइट क्रैश हो गई। 
## फीचर
### ऑर्डर बन्द करना
अंततः **फ़्रीडम २५१** ने १९ फ़रवरी को ही ऑनलाइन ऑर्डर लेना बन्द कर पड़ा। समाचार पोर्टल हिन्दुस्तान टाइम्स ने कहा है कि पहले दिन यानी १८ फ़रवरी २०१६ को लगभग २.८ करोड़ मोबाइल ऑर्डर किये गए।  हिन्दुस्तान टाइम्स कहना है कि अंततः कुल ७.७५ करोड़ मोबाइल ऑर्डर किये गए फिर वेबसाइट से ऑर्डर करना  बन्द कर दिया है जबकि फाइनेंसल बताया है कि कुल ५करोड़ मोबाइल ऑर्डर किये गए। 

## विवाद

**फ़्रीडम २५१** को लेकर काफी विवाद चल रहा है कई नेताओं ने साफ - साफ कहा है कि  यह कोई बड़ा घोटाला है , साथ ही अमर उजाला पत्रिका न्यूज़ तथा कई और समाचार पत्रों ने यही लिखा है कि २५१ में तो कोई अच्छा मोबाइल का  कवर तक नहीं मिलता है वहीं यह मोबाइल खुद २५१ में मिल रहा है। तथा बीबीसी हिन्दी ने लिखा है कि २५१ में तो मैमरी कार्ड भी नहीं मिलती है। । 
अमर उजाला समाचार पत्र ने एक नया खुलासा किया है कि **फ़्रीडम २५१** के मालिक  मोहित गोयल पहले एक किराने की दुकान पर काम करते थे।

## डिलीवरी देना शुरू किया
अंततः कई विवादों के बाद फ़्रीडम २५१ के मालिक मोहित गोयल ने ०९ जुलाई २०१६ को यह ऐलान किया कि  अब जल्द ही मोबाइल को ऑर्डर करने वालों तक पहुंचाया जायेगा।
और ०९ जुलाई २०१६ को ऑर्डर देना आरम्भ भी कर दिया गया , ११ जुलाई २०१६ को दैनिक जागरण समाचार पत्र के अनुसार रिंगिंग बेल्स कम्पनी ने आखिरकार मोबाइलों  को डिलीवरी करना शुरू कर ही दिया जिसमें २२४० मोबाइल आगे भेज दिया गया है जो जल्द ही ग्राहकों तक पहुंच जाएगा। रिंगिंग बेल्स कम्पनी के मालिक मोहित गोयल यह भी दावा किया है कि वो खुद घाटा  खाकर इतना सस्ता फोन आगे दे रहे हैं।

इनके अलावा कम्पनी ने यह भी दावा किया है कि वो जल्द ही एलईडी टीवी  बाजार में उतारेंगे।

## सन्दर्भ

श्रेणी:मोबाइल
श्रेणी:2016 में भारत
अहिंसा की मूर्ति

**अहिंसा की मूर्ति** मांगीतुंगी, नासिक, महाराष्ट्र में स्थित हैं। मूर्ति की ऊंचाई १०८ फीट है।  मूर्ति ऋषभगिरी पहाड़ी पर स्थित है। मांगी तुंगी एक सिद्ध क्षेत्र है, यानि की यहाँ से कई मुनियों ने मोक्ष प्राप्त किया है। इसीलिए जैन धर्मावलम्बियों के लिए यह एक प्रमुख तीर्थ स्थल है। ऐसा माना जाता है कि श्री राम और उनके सेनापति ने यहीं से मोक्ष प्राप्त किया था।

## सन्दर्भ

श्रेणी:जैन मूर्ति
सोलरेसोल

**सोलरेसोल** एक कृत्रिम भाषा है, जो 1827 में बनाई हुई थी। *फ्रेंकोइस सुड्रे* इस पर आधारित पुस्तक इनकी मौत के बाद वर्ष 1866 में प्रकाशित हुआ था। लेकिन इसके कुछ वर्ष पश्चात ही अन्य भाषाओं ने इसकी जगह ले ली।

## सन्दर्भ

## बाहरी कड़ियाँ

श्रेणी:कृत्रिम भाषाएँ
सेर्रो पेरो

**सेर्रो पेरो** (Cerro Peró) दक्षिण अमेरिका के पैराग्वे देश का सबसे ऊँचा पहाड़ व बिन्दु है। इसे गुआरानी भाषा में **त्रेस कान्दू** (Tres Kandu) कहा जाता है।

## इन्हें भी देखें
* पैराग्वे

## सन्दर्भ

श्रेणी:पैराग्वे के पर्वत
श्रेणी:दक्षिण अमेरिका के पर्वत
चाहताय उलुसोय

**चाहताय उलुसोय** या **चाग़ताई उलुसोय**, (Çağatay Ulusoy; जन्म: 23 सितम्बर, 1990) तुर्की का एक मॉडल और अभिनेता है जिसने तुर्की भाषा के धारावाहिक फरीहा (तुर्की: Adını Feriha Koydum ) में निभाये गये अपने चरित्र "एमिर साराफोग़्लु" से प्रसिद्धि पाई है। फेरिहा के अलावा चाहताय ने एक अन्य लोकप्रिय धारावाहिक 'मेदजेज़िर' (Medcezir) में भी मुख्य भूमिका निभाई है।

## फिल्मों की सूची

## सन्दर्भ

श्रेणी:1990 में जन्मे लोग
श्रेणी:जीवित लोग
सेंगर

**[[सेंगर नदी|सेंगर]]** एक भारतीय उपजाति अथवा गोत्र समुदाय है जो राजपूत जाति के अंतर्गत आता है। वर्तमान में इस समुदाय के लोग मुख्य रूप से उत्तर प्रदेश के इटावा जनपद और आसपास के क्षेत्रों में निवास करते हैं जहाँ इनके नाम पर सेंगर नदी है; दूसरा प्रमुख क्षेत्र उत्तर प्रदेश का बलिया जिला और इसके आसपास के जिले तथा सटे हुए बिहार के इलाके हैं जहाँ लखनेसर नामक स्थान इनका प्रमुख केंद्र था। इटावा क्षेत्र में राजपूत आबादी बसाने का श्रेय सेंगर वंश के राजपूतों को दिया जाता है। यहाँ विधूना तहसील में इनकी काफ़ी संख्या में आबादी है। बलिया जनपद के अलावा आसपास के जिलों, मऊ आजमगढ़ इत्यादि में इनकी आबादी प्रमुख रूप से है।

सेंगर नामोत्पत्ति के बारे में एक मत के अनुसार माना जाता है कि ये राम की बहन शांता और श्रृंग ऋषि के वंशज हैं, जिन्हें श्रृंगवंशीय राजपूत कहा जाता है।

## सन्दर्भ

श्रेणी:राजपूत गोत्र
विल्हेल्मीना पहाड़ियाँ

**विल्हेल्मीना पहाड़ियाँ** (अंग्रेज़ी: Wilhelmina Mountains, डच: Wilhelminagebergte) दक्षिण अमेरिका के सूरीनाम देश की एक पर्वतमाला है जो मध्य सूरीनाम में पूर्व-से-पश्चिम ११३ किमी तक चलती है। यह पहाड़ियाँ जंगलों से घिरी हुई हैं और इनमें ३,००० वनस्त्पति जातियों के अलावा कई स्थानीय प्राणी भी रहते हैं। सूरीनाम का सबसे ऊँचा शिखर, १२८० मीटर लम्बा यूलियानाटोप (Julianatop, कुछ सूत्रों के अनुसार १२३० मीटर ऊँचा) भी इसी पहाड़ी शृंखला में स्थित है।

## इन्हें भी देखें
* सूरीनाम

## सन्दर्भ

श्रेणी:सूरीनाम की पर्वतमालाएँ
श्रेणी:सूरीनाम
श्रेणी:दक्षिण अमेरिका की पर्वतमालाएँ
राजस्थान के महलों की सूची

राजस्थान अपनी ऐतिहासिक हवेलियों, दुर्गों और राजमहलों के लिए प्रसिद्ध है। इनमें से कुछ के नाम नीचे दिए हैं-

## जयपुर जिला
* अम्बर महल पहले यह जयपुर का एक राजकीय निवास स्थल था।
* समोद महल जयपुर ,पूर्व में राजकीय स्थल था, वर्तमान में एक होटल है। 
*सिटी पैलेस जयपुर पहले महाराज का निवास स्थल था ,अब संग्रहालय है। 
* समोद महल जयपुर
*रामबाग महल ,जयपुर पहले महल था अब होटल है। 
*जय मन्दिर , जयपुर , पहले महल था अब होटल है। 
*जल महल जयपुर
*हवा महल जयपुर पूर्व में राजकीय स्थल, अब संग्रहालय
*नाहरगढ़ दुर्ग
* नारायण निवास महल, जयपुर , अब होटल है। 
* राज महल, जयपुर , पहले महल था अब होटल के रूप में है।
* अलसिसार हवेली जयपुर - यह पहले शेखावत राजपूतो का महल था , वर्तमान में यह एक होटल है। 

## उदयपुर दुर्ग
*फतह प्रकाश महल 
*फोर्ट देलवाडा , पहले महल था।

## बीकानेर
*भँवर निवास बीकानेर - प्राचीन हवेली वर्तमान में एक होटल। 
*जूनागढ़ दुर्ग और महल - पहले महाराणा की सीट अब एक संग्रहालय है। 
* गजनेर महल
*लक्ष्मी निवास पैलेस

## जोधपुर जिला

* बिलाड़ा महल जोधपुर
* उम्मैद भवन पैलेस ,जोधपुर - महाराजा की सीट थी , अब बदलकर होटल रख दिया है। 
* मेहरानगढ़ दुर्ग - एक प्राचीन दुर्ग है। 
* बालसमंद झील महल जोधपुर का एक प्रसिद्ध पिकनिक की जगह है जिसका निर्माण बालक राव ने लगभग ११५९ में करवाया था।

## अन्य जिले
*केसल मांडवा ,झुंझुनू
*भीण्डरगढ़, चित्तौड़गढ़
*बंसी गढ़, चित्तौड़गढ़
*देवगढ़ महल
*देवीगढ़ ,देलवाड़ा ,भरतपुर
*गोरबंध पैलेस. जैसलमेर. 
*खींवसर दुर्ग ,नागौर
*कुचामन दुर्ग ,नागौर
*जैसलमेर दुर्ग ,जैसलमेर
*लालगढ़ पैलेस ,बीकानेर
*लक्ष्मणगढ़ दुर्ग ,सीकर
*लक्ष्मी विलास पैलेस ,भरतपुर
*मुंदोता दुर्ग

श्रेणी:राजस्थान में पर्यटन आकर्षण
श्रेणी:राजस्थान के महल
कोर्दिल्येरा देल कोन्दोर

**कोर्दिल्येरा देल कोन्दोर** (स्पेनी व अंग्रेज़ी: Cordillera del Cóndor) दक्षिण अमेरिका की ऐन्डीज़ पर्वतमाला के पूर्वी भाग की एक उपशृंखला है जो ईक्वाडोर और पेरू देशों की सीमा पर खड़ी है। यह उत्तर-से-दक्षिण लगभग १५० किलोमीटर तक चलती है और इसका सबसे ऊँचा बिन्दु २,९०० मीटर (९,५०० फ़ुट) से ज़रा अधिक है।

## सीमा विवाद
ईक्वाडोर और पेरू के बीच में कोर्दिल्येरा देल कोन्दोर क्षेत्र में स्थित अंतरराष्ट्रीय सीमा को लेकर लगभग १६० वर्षों तक विवाद चला आ रहा था। सन् १९९५ में उनमें एक झड़प हुई जिसमें १५० के आसपास लोग मारे गये। यह सेनेपा युद्ध (Cenepa War, Guerra del Cenepa) के नाम से जाना जाता है और जनवरी २६ से फ़रवरी २८ (यानि लगभग एक महीने) तक चला। इसके उपरांत दोनों पक्षों के बीच बातचीत हुई और १९९८ में उन्होंने एक शांति संधि करी जिसमें अंतरराष्ट्रीय सीमा पर भी समझौता किया गया।

## इन्हें भी देखें
* ऐन्डीज़ पर्वतमाला

## सन्दर्भ

श्रेणी:दक्षिण अमेरिका की पर्वतमालाएँ
श्रेणी:पेरू की पर्वतमालाएँ
श्रेणी:ईक्वाडोर की पर्वतमालाएँ
मेक्सिन बर्नस्टेन

**मेक्सिन बर्नस्टेन** टाटा सामाजिक विज्ञान संस्थान हैदराबाद में व्याख्याता है। अपनी दोस्त जयनिबकर के साथ ,**मेक्सिन बर्नस्टेन** ने कई किताबे लिखी जो
जो कि मराठी भाषा संबंधित व्याकरण और शब्द कोष लिखा है, जो की मराठी भाषा सिखने तथा पढने में काफी योगदान है। १९७८ में **मेक्सिन बर्नस्टेन** प्रगट शिक्षा संस्थान की स्थापना की।

## जीवन
**मेक्सिन बर्नस्टेन** का जन्म जॉन बर्नस्टेन और आलिया बर्नस्टेन के संतान के रूप मिशिगन,संयुक्त राज्य अमेरिका में अक्टूबर 7, 1935 मे हुआ।
हिन्दी सेवा समिति

**हिन्दी सेवा समिति** एक हिन्दी सेवी संस्था है जिसका उदेश्य हिन्दी भाषा का संरक्षण, संवर्धन एवं प्रचार करना है।

समिति का विचार है कि वर्तमान समय में सूचना तकनीकी समाज में अति प्रचलित एवं प्रभावशाली है, अतैव समिति इन पर भी सक्रिय रहने में कार्यरत है ताकि अल्प समय में अधिक से अधिक व्यक्तियों पर प्रभाव डाला जा सके। समिति हिन्दी भाषा के कवियों, लेखकों, साहित्यकारों, विधार्थियों एवं जन साधारण को हिन्दी भाषा से सम्बंधित किसी भी प्रकार की सहायता करने हेतु सदा तत्पर एवं सदैव प्रतिबद्ध होकर कार्यरत है।

समिति का यह भी विचार है कि हिन्दी भाषा की अस्मिता को बनाए रखने के लिए प्रत्येक नागरिक का उत्तरदायित्व बनता है। इसी दिशा में हिन्दी सेवा समिति समस्त राष्ट्रीय, क्षेत्रीय, शैक्षिक और सांस्कृतिक पक्षों को समन्वित और सक्रिय रूप देने के लिए दृढ़ संकल्पित है। हिन्दी के पठन-पाठन, अध्ययन-अनुशीलन में सम्पूर्ण भारतीय मनीषा की गरिमामयी परम्परा को अक्षुण्ण रूप से विकसित और परिवर्द्धित करने का सतत प्रयास हिन्दी सेवा समिति सदैव करती रहेगी।

## बाहरी कड़ियाँ
*'''हिन्दी सेवा समिति''' का जालघर

## सन्दर्भ

श्रेणी:हिन्दी
विदारी नवप्रवर्तन

right|thumb|300px|विदारी नवप्रवर्तन, समय के साथ सबसे आगे निकल जाता है।
वह नवप्रवर्तन जो नया बाजार और नया नेटवर्क निर्मित करता है और अन्ततः वर्तमान बाजार और नेटवर्क को छिन्न-भिन्न करके बाजार में स्थापित अग्रणी कम्पनियों को हटा देता है, उसे **विदारी नवप्रवर्तन** (disruptive innovation) या **विदारी प्रौद्योगिकी** (डिस्रप्टिव टेक्नॉलॉजी) कहते हैं।

**उदाहरण** : 
*(१) ट्रांजिस्टर के विकास ने वाल्व को अधिकांश कामों से हटा दिया।
*(२) पीसी के आने से मिनी कम्प्यूटर, वर्क स्टेशन आदि बाहर हो गये।
*(३) डिजिटल फोटोग्राफी के आने से परम्परागत रासायनिक फोटोग्राफी समाप्त हो गयि।
*(४) मोबाइल फोन का विकास एक विदारी नवप्रवर्तन सिद्ध हुआ जिसने परम्परागत अचल फोन को बाजार से हटा दिया।
*(५) विकिपीडिया के आने से परम्परागत विश्वकोश बाहर हो गये।

श्रेणी:प्रौद्योगिकी
श्रेणी:परिवर्तन
श्रेणी:नवाचार
श्रेणी:विपणन
न्यू हेब्रिडीज़

**न्यू हेब्रिडीज़** (New Hebrides) दक्षिणी प्रशांत महासागर में स्थित एक देश था जो अब वानूआतू देश के नाम से जाना जाता है। यह मॅलानिशिया भूक्षेत्र का भाग है और यहाँ के स्थानीय निवासी मॅलानिशियाई लोग हैं। सन् १६०६ ईस्वी में, जब स्पेन के खोजयात्री यहाँ आ धमके, यहाँ पर मानवी बसेरा ३००० वर्ष से चला आ रहा था। १८वीं सदी में यहाँ ब्रिटेन और फ़्रांस ने यहाँ अपनी साम्राज्यवादी सत्ता जमा ली और यह विश्व के उन बहुत ही कम क्षेत्रों में थे जहाँ दो यूरोपीय ताक़तों ने संयुक्त रूप से राज किया। १९८० में यहाँ वानूआतू का राष्ट्र स्वतंत्र हो गया।

## नामोत्पत्ति
न्यू हेब्रिडीज़ का नाम स्कॉटलैण्ड के हेब्रिडीज़ द्वीप समूह पर रखा गया था।

## इन्हें भी देखें
* एस्पिरितु सान्तो द्वीप
* वानूआतू
* मॅलानिशिया

## सन्दर्भ

श्रेणी:वानूआतू का इतिहास
श्रेणी:भूतपूर्व फ़्रांसीसी उपनिवेश
श्रेणी:भूतपूर्व ब्रिटिश उपनिवेश
हेब्रिडीज़

**हेब्रिडीज़** (Hebrides) ब्रिटेन की उत्तरी स्कॉटलैण्ड ईकाई के पश्चिमी छोर से आगे अटलांटिक महासागर में स्थित एक द्वीप समूह है। इसके दो मुख्य भाग हैं: भीतरी हेब्रिडीज़ (Inner Hebrides, जिसके द्वीप स्कॉटलैण्ड की मुख्यभूमि के तट के पास है) और बाहरी हेब्रिडीज़ (Outer Hebrides, जो मुख्यभूमि के तट से अधिक दूर है)। हेब्रिडीज़ के द्वीपों पर इस क्षेत्र में अग्रसर हुई कई ऐतिहासिक संस्कृतियों के निशान मिलते हैं, जिस कारणवश यहाँ के लोगों व स्थानीय नामों में केल्टी, नोर्स और अंग्रेज़ी के प्रभाव मिश्रित रूप से दिखते हैं।

## इन्हें भी देखें
* स्कॉटलैण्ड

## सन्दर्भ

श्रेणी:स्कॉटलैण्ड
श्रेणी:अटलांटिक महासागर के द्वीपसमूह
श्रेणी:यूनाइटेड किंगडम के द्वीप
श्रेणी:यूरोप के द्वीपसमूह
मनोविकृति

**मनोविकृति** (psychopathy) एक व्यक्तित्व विकार है। इससे ग्रस्त व्यक्ति को **मनोविकृत** (psychopath) कहा जाता है। मनोविकृत व्यक्ति के विचार और मनोदशा  प्रायः वास्तविकता से दूर होते हैं और उनके जीवन में बाधा उत्पन्न करते हैं।

## मनोविकृति के लक्षण
मनोविकृति के साथ अक्सर कई अन्य लक्षण भी जुड़े होते हैं, जिनमें से मुख्य लक्षण ये हैं-
* मतिभ्रम (ऐसी चीजें देखना, सुनना या महसूस करना जो मौजूद नहीं हैं)

* भ्रम (झूठे विश्वास, जैसे यह विश्वास करना कि दूसरे लोग आप पर जासूसी कर रहे हैं या आपके विरुद्ध षडयंत्र रच रहे हैं।)
    
* अव्यवस्थित भाषण या सोच (विचारों को तार्किक या सुसंगत रूप से व्यक्त करने में कठिनाई)
    
* दूसरों के प्रति अत्यधिक संदेह या संशय
    
* जानकारी को समझने या संसाधित करने में कठिनाई
    
* अनुचित भावनात्मक प्रतिक्रिया या भावना की कमी
    
* सामाजिक मेलजोल से दूर रहना या दैनिक गतिविधियों में रुचि न लेना

## मनोविकृति का निदान
मनोविकृति का निदान मनोरोग मूल्यांकन की सहायता से किया जाता है। आपका डॉक्टर आपके व्यवहार की निगरानी कर सकता है और कुछ प्रश्न पूछकर आपका मूल्यांकन कर सकता है। यदि मनोविकृति किसी चिकित्सीय स्थिति के कारण उत्पन्न हुई है, तो आपको एक्स-रे और अन्य चिकित्सा परीक्षणों से गुजरना पड़ सकता है। यदि आपका डॉक्टर आपके व्यवहार में उदासीनता या मूड में भारी बदलाव देखता है, तो वह आपकी स्थिति को बेहतर ढंग से समझने के लिए आपसे कुछ प्रश्न पूछ सकता है।

मनोविकृति का निर्धारण करने के लिए कुछ जैविक परीक्षण उपलध हैं। डॉक्टर रोगी के व्यवहार का बारीकी से विश्लेषण कर सकता है और समझ सकता है कि मानसिक बीमारियों का पारिवारिक इतिहास है या नहीं। रक्त परीक्षण और ईईजी यह समझने में भी मदद करते हैं कि क्या मनोविकृति किसी अंतर्निहित स्वास्थ्य बीमारी का कारण है। ईईजी की मदद से डॉक्टर आपके मस्तिष्क की कार्यप्रणाली को समझने में सक्षम होता है। सटीक निदान और उपचार से आप इसे रोक सकते हैं।

## मनोविकृति का उपचार
मनोविकृति आपके संपूर्ण स्वास्थ्य को प्रभावित कर सकती है। समय पर उपचार आपको स्थिति का समुचित प्रबन्धन करने में मदद कर सकता है। सबसे आम उपचार तकनीकों में से एक एंटीसाइकोटिक दवाओं का सेवन है। हालाँकि, ये दवाएं मनोविकृति को स्थायी रूप से ठीक नहीं कर सकती हैं। इन दवाओं के सेवन से आपके मनोविकृति के लक्षण कम हो सकते हैं। इन दवाओं को केवल उचित चिकित्सा मार्गदर्शन के तहत ही लेना चाहिये।

यदि आपके प्रियजन में गंभीर मनोविकृति के लक्षण दिख रहे हैं, तो उनको अस्पताल में भर्ती होने की आवश्यकता है। इसकी आवश्यकता केवल तभी होती है जब यह आपके प्रियजन को तुरंत शांत करने और खुद को नुकसान पहुंचाने के जोखिम को कम करने के लिए आवश्यक हो। ऐसी उपचार पद्धति को 'रैपिड ट्रैंकुलाइजेशन' कहते हैं। एक अन्य उपचार है, व्यवहार चिकित्सा, जो मनोविकृति के लक्षणों को प्रबंधित करने में मदद कर सकती है।

प्रारंभिक चेतावनी देने वाले संकेतों की उपेक्षा न करें। सक्रिय जीवनशैली अपनाने जैसे सरल उपाय अपनाएं। छोटे-मोटे बदलाव आपकी मदद कर सकते हैं। तनाव और चिंता को कम करें।

यदि आप किसी मानसिक स्वास्थ्य संबंधी समस्या का अनुभव करते हैं, तो बेझिझक प्रसिद्ध मनोचिकित्सकों और मनोवैज्ञानिकों से बात करें। 

## इन्हें भी देखें
*मनोविक्षिप्ति या साइकोसिस (Psychosis)

## सन्दर्भ

श्रेणी:व्यक्तित्व विकार
पृथ्वी प्रणाली विज्ञान

**पृथ्वी प्रणाली विज्ञान** (Earth system science) के अंतर्गत पृथ्वी के विभिन्न घटकों, अर्थात वातावरण, समुद्रों, क्रायोस्फीयर, भूमंडल और जीवमंडल के बीच जटिल संबंधों की समझ शामिल है। पृथ्वी प्रणाली के बारे में जानकारी से, जलवायु, मौसम और प्राकृतिक खतरों की भविष्यवाणी में सुधार करने में मदद प्राप्त होती है।

## इन्हें भी देखें
पृथ्वी प्रणाली विज्ञान संगठन (ईएसएसओ)

श्रेणी:पृथ्वी
हार्पर ली

**हार्पर ली** (28 अप्रैल, 1926 - 19 फ़रवरी, 2016) एक अमरीकी उपन्यासकार थीं जो अपने उपन्यास *टू किल अ मॉकिंगबर्ड* () के लिए विख्यात हैं।

श्रेणी:उपन्यासकार
श्रेणी:1926 में जन्मे लोग
श्रेणी:२०१६ में निधन